CELEX: 62011TN0187
Language: mt
Date: 2011-03-30 00:00:00
Title: Kawża T-187/11: Rikors ippreżentat fit- 30 ta’ Marzu 2011 — Trabelsi et vs Il-Kunsill

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/29
            
         Rikors ippreżentat fit-30 ta’ Marzu 2011 — Trabelsi et vs Il-Kunsill
   (Kawża T-187/11)
   2011/C 152/52
   Lingwa tal-kawża: il-Franċiż
   
      Partijiet
   
   
      Rikorrenti: Mohamed Trabelsi (Pariġi, Franza), Ines Lejri (Pariġi), Moncef Trabelsi (Pariġi), Selima Trabelsi (Pariġi); u Tarek Trabelsi (Pariġi) (rappreżentant: A. Metzker, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-deċiżjoni kkontestata tal-Kunsill tal-Unjoni tal-4 ta’ Frar 2011;
            
         
               —
            
            
               tħassar isem “Mohamed TRABELSI” mil-lista;
            
         
               —
            
            
               tħassar isem “INES LEJRI” mil-lista;
            
         
               —
            
            
               tħassar isem omm Mohamed TRABELSI;
            
         
               —
            
            
               tħassar l-indirizz indikat ta’ Mohamed TRABELSI;
            
         
               —
            
            
               tawtorizza dritt ta’ risposta għas-Sinjur u s-Sinjura TRABELSI;
            
         
               —
            
            
               tipproteġi lil Tarek TRABELSI minħabba d-diżabbiltà li għandu;
            
         
               —
            
            
               tordna lill-Kunsill tal-Unjoni Ewropea sabiex jerġa’ jeżamina t-test tiegħu u josserva l-prinċipju tal-preżunzjoni tal-innoċenza;
            
         
               —
            
            
               tissospendi t-test stabbilit mill-Kunsill tal-Unjoni Ewropea;
            
         
               —
            
            
               tikkundanna lill-Kunsill tal-Unjoni Ewropea tagħti lis-Sinjur TRABELSI l-ammont ta’ EUR 150 000 bħala danni għad-dannu subit;
            
         
               —
            
            
               tordna li l-Unjoni għandha tħallas l-ammont ta’ EUR 25 000 għall-ispejjeż;
            
         
               —
            
            
               tikkundanna lill-Istat sabiex iħallas l-ispejjeż li jitħallsu darba fejn hija din il-Qorti li għandha tiffissa l-ammont b’mod ekwu u billi tibbaża ruħha fuq l-Artikolu L 761-1 tas-CJA.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv huwa bbażat fuq illegalità esterna tad-deċiżjoni kkontestata minħabba użu ħażin tal-poter u ksur tal-prinċipji tal-preżunzjoni tal-innoċenza, tan-nullum crimen sine lege u nulla pœna sine lege, tan-non bis in idem u tal-kontradittorju, kif ukoll ta’ proċess ġust.
            
         
               (2)
            
            
               It-tieni motiv huwa bbażat fuq illegalità interna tad-deċiżjoni kkontestata minħabba ksur tad-dritt ta’ proprjetà kif ukoll tal-prinċipji tad-dinjità tal-bniedem u ta’ ugwaljanza, ta’ ksur tal-libertajiet tal-familja TRABELSI, ta’ dannu għall-ħajja privata u ta’ diskriminazzjoni fil-konfront ta’ tarbija b’diżabbiltà.